ਜਸਟਿਨ ਬੀਬਸ
ਜਸਟਿਨ ਬੀਬਸ, ਜਸਟਿਨ ਸਿਸਟਰਜ ਜਾਂ ਜਸਟਿਨ ਗ੍ਰ੍ਲਜ ਦੋ ਭੈਣਾਂ ਸਾਨੀਆ ਅਤੇ ਮੁਕੱਦਸ ਤਾਬੇਆਦਾਰ ਦਾ ਇੱਕ ਪਾਕਿਸਤਾਨੀ ਸੰਗੀਤ ਗਰੁੱਪ ਹੈ, ਜਿਹਨਾਂ ਦੇ ਜਸਟਿਨ ਬੀਬਰ ਦੇ ਗੀਤ ਬੇਬੀ ਗਾਉਣ ਦੀ ਵੀਡੀਓ ਇੰਟ੍ਰਨੈੱਟ 'ਤੇ ਵਾਇਰਲ ਹੋਈ।

ਸ਼ੁਰੂ ਦਾ ਜੀਵਨ 
ਉਹ ਲਾਹੌਰ, ਪਾਕਿਸਤਾਨ ਦੇ ਇੱਕ ਜਿਪਸੀ ਸੰਗੀਤਕਾਰਾਂ ਦੇ ਪਰਿਵਾਰ ਵਿੱਚ ਪੈਦਾ ਹੋਈਆਂ ਸਨ ਅਤੇ ਪ੍ਰਾਇਮਰੀ ਸਕੂਲ ਤੋਂ ਬਾਅਦ ਉਹਨਾਂ ਨੇ ਪੜ੍ਹਾਈ ਛੱਡ ਦਿੱਤੀ। ਸਾਨੀਆ ਨੇ ਇੱਕ ਇੰਟਰਵਿਊ ਵਿੱਚ ਦੱਸਿਆ ਕਿ ਉਹ ਬਚਪਨ ਤੋਂ ਹੀ ਗਾ ਰਹੀ ਹੈ ਅਤੇ ਉਸਦੇ ਪਰਿਵਾਰ ਦੇ ਹੋਰ ਵੀ ਬਹੁਤ ਸਾਰੇ ਮੈਂਬਰਾਂ ਨੂੰ ਗਾਉਣਾ ਆਉਂਦਾ ਹੈ। ਉਹ ਮਸ਼ਹੂਰ ਗਾਇਕਾ ਰੇਸ਼ਮਾ ਨਾਲ ਸਬੰਧਿਤ ਹਨ ਅਤੇ ਉਹਨਾਂ ਦਾ ਪਰਿਵਾਰ ਮੂਲ ਰੂਪ ਵਿੱਚ ਰਾਜਸਥਾਨ ਤੋਂ ਹੈ। ਉਹਨਾਂ ਦੇ ਹੋਰ ਰਿਸ਼ਤੇਦਾਰਾਂ ਵਿੱਚ ਗਾਇਕ ਨਸੀਬੋ ਲਾਲ, ਨੂਰਾਨ ਲਾਲ ਅਤੇ ਫ਼ਰਾਹ ਲਾਲ ਸ਼ਾਮਲ ਹਨ।ਉਹ ਸਾਰੇ ਤਰ੍ਹਾਂ ਦੇ ਪਾਕਿਸਤਾਨੀ ਅਤੇ ਬਾਲੀਵੁੱਡ ਗੀਤ ਜਾਣਦੀਆਂ ਹਨ, ਪਰ ਖ਼ਾਸ ਤੌਰ 'ਤੇ ਉਹਨਾਂ ਨੂੰ ਦਿਲਾਂ ਨੂੰ ਛੂਹਣ ਵਾਲੇ ਜਸਟਿਨ ਬੀਵਰ ਦੇ ਗੀਤ ਪਸੰਦ ਹਨ। ਜਦੋਂ ਵੀ ਉਹ 'ਬੇਬੀ' ਗੀਤ ਸੁਣਦੀਆਂ ਹਨ ਤਾਂ ਆਪ ਮੁਹਾਰੇ ਨੱਚਣ ਲੱਗਦੀਆਂ ਹਨ ਤੇ ਆਪਣੇ ਆਪ ਵਿੱਚ ਗੁਆਚ ਜਾਂਦੀਆਂ ਹਨ।

ਕੈਰੀਅਰ 
ਜਸਟਿਨ ਬੀਬਸ ਦੇ "[ਬੇਬੀ]" ਗੀਤ ਦੀ ਵੀਡੀਓ ਫ਼ਰਵਰੀ 2015 ਵਿੱਚ ਲੋਕਾਂ ਸਾਹਮਣੇ ਆਈ, ਜਿਸਨੂੰ 2 ਲੱਖ ਤੋਂ ਵੱਧ ਵਾਰ ਵੇਖਿਆ ਗਿਆ।  ਵਿਡਿਓ ਵਿੱਚ ਦੋ ਭੈਣਾਂ ਇਸ ਗੀਤ ਨੂੰ ਗਾਉਂਦੀਆਂ ਹਨ, ਜਦੋਂ ਕਿ ਨਾਲ ਹੀ ਉਹਨਾਂ ਦੀ ਮਾਂ ਘੜਾ ਵਜਾਉਂਦੀ ਹੈ। ਉਦੋਂ ਤੋਂ ਹੀ ਉਹਨਾਂ ਦਾ ਨਾਮ ਜਸਟਿਨ ਬੀਬੀਸ ਪੈ ਗਿਆ।

ਜਸਟਿਨ ਬੀਬਸ ਨੂੰ ਆਈਸੀਸੀ ਵਿਸ਼ਵ ਕੱਪ 2015  ਦੇ ਐਂਥਮ 'ਫਿਰ ਸੇ ਗੇਮ ਉਠਾਂਦੇ' ਲਈ  ਵੀ ਫ਼ੀਚਰ ਕੀਤਾ ਗਿਆ।

ਡਿਸਕੋਗ੍ਰਾਫੀ

ਸਿੰਗਲਜ਼

ਹਵਾਲੇ 

ਪਾਕਿਸਤਾਨੀ ਕਲਾਸੀਕਲ ਗਾਇਕ